recursal/SuperWikiNEXT-32B huggingface dataset:
1871 இல் ஆக்ரா கால்வாய், ஓக்லா, புதுதில்லி.
**ஆக்ரா கால்வாய்** *(Agra Canal)* இந்தியாவின் ஒரு முக்கியமான நீர் பாசனத் திட்டமாகும். இக்கால்வாய் தில்லியிலுள்ள ஓக்லா என்னுமிடத்திலிருந்து தொடங்குகிறது, ஓக்லா தடுப்பணையில் தொடங்கும் ஆக்ரா கால்வாய், நிசாமுதீன் பாலத்தின் வழியாக நீரோட்டமாக பாய்கிறது. 1874 ஆம் ஆண்டு இக்கால்வாய் திறக்கப்பட்டது.

ஆரம்ப காலத்தில் குர்கான், மதுரா, ஆக்ரா மற்றும் பாரத்பூர் மாவட்டங்களுக்குச் செல்வதற்கான நீர்வழிப் போக்குவரத்திற்காக இக்கால்வாய் பயன்படுத்தப்பட்டது. 1904 ஆம் ஆண்டு முதல் நீர்வழிப்போக்குவரத்து நிறுத்தப்பட்டு தற்பொழுது நீர்ப்பாசனத்திற்காக மட்டும் பயன்படுகிறது. தற்பொழுது ஆக்ரா கால்வாய் குர்கான் மாவட்டத்தில் செல்வதில்லை ஆனால் முற்காலத்தில் குர்கான் மாவட்டத்தின் ஒரு பகுதியாக இருந்த பரிதாபாத் வழியாகச் செல்கிறது. 

தெற்கு தில்லிக்கு 10 கிலோமீட்டர் தொலைவிலுள்ள புறநகர் பகுதியான ஓக்லா என்னுமிடத்தில் யமுனை நதியிலிருந்து ஆக்ரா கால்வாய் நீரைப் பெறுகிறது. யமுனா நதிக்கு குறுக்காக மணலால் ஆன அடித்தளம் மீது சிற்றணை கட்டப்பட்ட இத்திட்டம் வட இந்தியாவில் மேற்கொள்ளப்பட்ட முதல் முயற்சியாக கருதப்படுகிறது. சுமார் 800 கஜம் நீளம் மற்றும் ஆற்றின் கோடைகால நீர் அளவிற்கு மேலே ஏழு அடி உயரும் கொண்டதாக இச்சிற்றணை அமைந்திருந்தது.

ஓக்லாவிலிருந்து இக்கால்வாய் காரி-நாடி மற்றும் யமுனா இடையிலான உயர் நிலத்தில் பாய்ந்து இறுதியாக ஆக்ராவுக்கு சுமார் 20 மைல் கீழே பேன்கங்கா நதியுடன் இணைகிறது. நீர் போக்குவரத்து வழிகள் மூலம் இக்கால்வாய் மதுரா மற்றும் ஆக்ராவுடன் இணைகிறது. ஆக்ரா, உத்தரப் பிரதேசத்திலுள்ள மதுரா, அரியானாவிலுள்ள பரிதாபாத், இராசத்தானிலுள்ள பாரத்பூர் போன்ற பகுதிகளில் சுமார் 1.5 இலட்சம் ஏக்கர் நிலப்பகுதிக்கு இக்கால்வாய் நீர்ப்பாசன வசதியை அளிக்கிறது.

மேற்கோள்கள்
-----------

1. ↑  "Agra Canal Modernization Project". 2008-03-18 அன்று மூலம் பரணிடப்பட்டது. 2016-03-17 அன்று பார்க்கப்பட்டது.
2. ↑    "Agra Canal". *பிரித்தானிக்கா கலைக்களஞ்சியம்* (11th). (1911). Cambridge University Press. .
**கெர்லென்** (**கெருலென்**; மொங்கோலியம்: Хэрлэн гол; சீனம்: 克鲁伦河; பின்யின்: *கெலுலுன் ஹே*) என்பது மங்கோலியா மற்றும் சீனாவில் ஓடும் ஒரு ஆறு ஆகும். இதன் நீளம் 1,254 கி.மீ. ஆகும்.

நீரோட்டம்
---------

இது கென்டீ மலைத்தொடரின் தெற்குப் பகுதி சரிவுகளில் புர்கான் கல்துன் மலைக்கு அருகில் உருவாகிறது. இது கான் கென்டீ பாதுகாக்கப்பட்ட பகுதியில் உலான் பத்தூருக்கு வடகிழக்கே 180 கி.மீ. தொலைவில் அமைந்து உள்ளது. இப்பகுதி ஆர்க்டிக் (தூல் ஆறு) மற்றும் அமைதி (கெர்லென், ஆனன்) வடிநிலங்களுக்கு இடையே அமைந்துள்ள ஆற்றுப் பள்ளத்தாக்கு ஆகும். இது மூன்று ஆற்றுப் பள்ளத்தாக்கு என அழைக்கப்படுகிறது. 

இங்கிருந்து கெர்லென் பெரும்பாலும் கிழக்கே, கென்டீ ஐமக்கின் வழியே பாய்கிறது. குறிப்பிட்ட தூரத்திற்குப் பின்னர் இது கிழக்கு மங்கோலியப் புல்வெளியைக் கடக்கிறது. ஆள்கூற்று 48°3′N 115°36′E﻿ / ﻿48.050°N 115.600°E﻿ / 48.050; 115.600ல் சீனாவிற்குள் நுழைகிறது. 164 கி.மீ.க்குப் பின் ஹுலுன் ஏரியில் கலக்கிறது.

உசாத்துணை
---------

1. 1 2  Brutsaert, Wilfried; Sugita, Michiaki (December 2008). "Is Mongolia's groundwater increasing or decreasing? The case of the Kherlen River basin". *Hydrological Sciences Journal* (London: Taylor & Francis Informa Ltd) **53** (6): 1221–1229. doi:10.1623/hysj.53.6.1221.. பார்த்த நாள்: 19 January 2015.
**திருவேட்டநல்லூர் திருவேட்டய்யனார் கோயில்** தமிழ்நாட்டில் திருநெல்வேலி மாவட்டம், திருவேட்டநல்லூர் என்னும் ஊரில் அமைந்துள்ள கிராமக் கோயிலாகும்.

வரலாறு
------

இக்கோயில் பதினெட்டாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் திருவேட்டஅய்யனார், திருவாய் அம்மன்-திருநாமஅழகி அம்மன் சன்னதிகளும், தவசிநாதன், சித்தநாதன், பெருமாள்சாமி, வில்லிபுத்தூரார், சுத்தம் பெரியசாமி, பலவேசக்காரன் , கருப்பசாமி, நல்லதம்பிவல்லையாகாரன்,சங்கிலிபூதத்தார், விநாயகர் உபசன்னதிகளும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் இரண்டு காலப் பூஜைகள் நடக்கின்றன. மாசி மாதம் சிவராத்திரி முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**அபிதானகோசம்** என்பது தமிழிலே முதன் முதலாகத் தோன்றிய இலக்கியக் கலைக்களஞ்சியமாகும். வடமொழி, தென்மொழி ஆகிய இரு மொழிகளிலும் இயற்றப்பெற்ற வேதங்கள், புராணங்கள், இதிகாசங்கள், தருமநூல்கள், இலக்கியங்களிற் காணப்பெற்ற தெய்வம், தேவர், இருடி, முனிவர், அசுரர், அரசர், புலவர், புரவலர் முதலிய விபரங்களை அகர வரிசையிலே தொகுத்தளிக்கும் முயற்சி அபிதானகோசம் ஆகும்.

அபிதானகோசத்தைத் தொகுத்தளித்தவர் யாழ்ப்பாணத்திலுள்ள மானிப்பாய் ஆ. முத்துத்தம்பிப்பிள்ளை (1858-1917) சுயமாக எழுதியும் உரையெழுதியும் பதிப்பித்தும் உதவியவர்; சஞ்சிகை நடத்தியவர்; அகராதி தொகுத்தவர்.

அபிதான கோசம் 1902-ஆம் ஆண்டு யாழ்ப்பாணம் நாவலர் அச்சுக்கூடத்திற் பதிப்பிக்கப்படடு வெளியிடப்பட்டது. தமிழகத்தில் சிங்காரவேலு முதலியாரின் அபிதான சிந்தாமணி (1910) வெளிவரும் முன் இது வெளிவந்தது குறிப்பிடத்தக்கது. எனினும் அபிதானகோசத்தைக் காட்டிலும் விரிவாகவும் விடயப் பரப்பிலே ஆழமாகவும் அமைந்து வெளிவந்தது அபிதான சிந்தாமணி.

அபிதான கோசத்தின் முகவுரைப் பாடல்
--------------------------------

### முகவுரை

ஆத்திதன் பாதம் பத்திசெய் வோர்க்குப்

புத்தியுஞ் சித்தியும் கைத்தலக் கனியே.

திருவளர் பொதியத் தொருமுனி பாதம்

வருக சிறியேன் சிரமிசை யுறவே.

வடமொழி, தென்மொழிப் பொதுமை
-------------------------

அபிதானகோசம் வடமொழி, தென்மொழி ஆகியவற்றின் சிறப்பைப் பொதுமைப்படுத்தியே விளக்குகிறது. இந்த இருமொழிகளும் மிகவும் பழமை வாய்ந்தது எனவும் இலக்கண வரம்புடையது எனவும் என அதன் ஆசிரியர் குறிப்பிடுகிறார். மேலும், இவ்விரு மொழிகளின் நூல் வளமும் இதிகாச வளமும் ஞானநூல்களின் செழிப்பும் சம இயல்புடையவை என்றும் கூறுகிறார். அதுமட்டுமல்லாமல் இந்த இருமொழியையும் உடையவர்கள் வைதிக சமயத்தவர்கள் என்பதனால் நூல்களும் புராணங்களும் சாத்திரங்களும் பொதுவாக அமைகின்றன எனவும் சுட்டிக் காட்டுகிறார். ஒருமொழியில் வழங்கும் ஒரு பெயர் இருமொழிக்கும் பொதுவாக இருப்பதனால் புராணங்கள் மற்றும் இதிகாசங்களில் கூறப்பட்ட தெய்வங்கள் முதலான அனைத்துப் பெயர்களையும் அவர்தம் இயல்புகளையும் இக்கலைக்களஞ்சியம் விளக்குவதாகவும் அவர் குறிப்பிடுகிறார்.

அபிதானகோசத்தின் நோக்கம்
-----------------------

பழந்தமிழ்நாட்டில் வாழ்ந்த  அரசர், புலவர், வள்ளல்கள் முதலியோர் சரித்திரமும், நூல்களின் வரலாறுகளும், வைதிக சாஸ்திர கொள்கைகளும் குறித்து இக்கலைக்களஞ்சியம் ஆராய்ந்துள்ளது. தமிழில் ஆய்வு செய்வோருக்கு உதவியாக இஃது உருவாக்கப் பெற்றதாகக் களஞ்சியத்தின் நோக்கம் குறித்து ஆசிரியர் தன் முன்னுரையில் குறித்துள்ளார். இதைத் தவிரவும் கர்ண பரம்பரைக் கதைகளின் வாயிலாகவும் இக்களஞ்சியம் நிறைந்துள்ளது. பதினாறு ஆண்டுகாலம் இதற்காக முயன்று இக்களஞ்சியத்தைத் தொகுத்ததாகவும் இதுவரையிலும் தமிழில் இப்படி ஒருநூல் எழுதப்படவில்லை என்றும் குறிப்பிட்டுள்ளார்.ஆனபோதும் இதை முடிந்தபணியாக அவர் கருதவில்லை என்று அவையடக்கத்தோடு கூறுகிறார்.

இணையத்தில் அபிதான கோசம்
-----------------------

அபிதான கோசம் நூலகம் திட்டத்தில் வெளியிடப்பட்டுள்ளது. இ. பத்மநாப ஐயரின் உதவியுடன் யாழ். பல்கலைக் கழக நூலகத்திற் பணியாற்றும் அ. சிறீகாந்தலட்சுமியின் முயற்சியால் தட்டெழுதப்பட்டது.

* அபிதான கோசம் - நூலகம் திட்டம் பரணிடப்பட்டது 2006-12-06 at the வந்தவழி இயந்திரம்

ஆதார நூல்கள்
------------

* *இந்துக் கலைக்களஞ்சியம்*, பொ. பூலோகசிங்கம், 1990
* சென்னை தமிழ் வளர்ச்சிக் கழகம் வெளியிட்ட கலைக்களஞ்சியம்,, மு.ப. 1968 ப.15.
* முத்துத் தம்பிப்பிள்ளை, ஆ. அபிதானகோஷம், முகவுரை.
**செப்டம்பர் 13** (*September 13* ) என்பது இந்தியாவில் 2022 ஆம் ஆண்டு கன்னட மொழியில் வெளியான ஒரு திரைப்படமாகும். திரைப்படத்தை இராசா பால்கிருட்டிணா இயக்கியுள்ளார். சிரேயா ரிதிபன், வினய் பிரசாத், செய் சகதீசு மற்றும் இவான் நிக்லி ஆகியோர் முக்கிய வேடங்களில் நடித்துள்ளனர். கதையை இவான் நிக்லி எழுதியுள்ளார். ஒளிப்பதிவு மற்றும் படத்தொகுப்பை இயக்குனரே கையாண்டுள்ளார். கோவிட் தொற்றுநோயின் முதல் ஊரடங்கிற்குப் பிறகு படத் தயாரிப்பு தொடங்கியது.

கதை
---

நித்யா ஓர் இளம் பெண். தனது கடின உழைப்பு மற்றும் ஆர்வத்தின் மூலம், ஒரு செவிலியராக மாறுகிறார். கோவிட் இந்தியாவைத் தாக்கும் வரை எல்லாம் இயல்பாக இருக்கிறது. அடுத்து என்ன நடக்கிறது என்பதே கதையின் கருவாகும்.

நடிகர்கள்
---------

* சிரேயா ரித்திபென்
* செய் செகதீசு
* வினய் பிரசாத்
* சியார்ச்சு சபதிகம்
* நிக்லி கூட
* யமுனா சிறீநிதி:
* சிந்தன் ராவ்

இசை
---

திரைப்படத்திற்கு சுரேசு பீட்டர்சு இசையமைத்துள்ளார்.

மேற்கோள்கள்
-----------

1. ↑  "An ode to nurses". *New Indian Express* (ஆங்கிலம்). 2022-06-11 அன்று பார்க்கப்பட்டது.
2. ↑  "Timeless Tunes". New Indian Express. 19 July 2022 அன்று பார்க்கப்பட்டது.

புற இணைப்புகள்
--------------

* இணையதள திரைப்பட தரவுத்தளத்தில் *செப்டம்பர் 13 (திரைப்படம்)*
**ஆக்ரா பேடா** அல்லது **பெத்தா** (இந்தி: पेठा உச்சரிக்கப்படுகிறது [ˈpeːʈʰa] ) என்பது இந்தியத் துணைக்கண்டத்தின் மென்மையான இனிப்பு மிட்டாய் ஆகும். இது நீற்றுப்பூசணி (குளிர்கால முலாம்பழம் அல்லது வெள்ளை பூசணி அல்லது இந்தி மற்றும் உருது மொழிகளில் *பெத்தா* என்றும் அழைக்கப்படுகிறது). தமிழகத்தின் திருநெல்வேலி மாவட்டத்தில் இது தடியங்காய் மரப்பா என்று அழைக்கப்படுகிறது.

தயாரிப்பு
---------

பெத்தா செய்யச் சாம்பல் பூசணியைச் சிறு சிறு சதுர துண்டுகளாக வெட்டி, எலுமிச்சை சாற்றில் ஊறவைக்க வேண்டும். பின்னர் இதனை அவித்துச் சுவையூட்டப்பட்ட சர்க்கரை பாகில் ஊறவைக்க வேண்டும்.

அதிகரித்து வரும் தேவையினால் புதுமையுடன், அசல் தயாரிப்பின் பல வகைகள் கிடைக்கின்றன. பல சுவையான வகைகள் கிடைக்கின்றன. எ.கா. *குங்குமப்பூ பெத்தா*, *திராட்சை* *பெத்தா* போன்றவை. உள்ளடக்கத்தின் அடிப்படையில் வேறு சில வகைகளும் உள்ளன. அவற்றில் ஒன்று தேங்காய் கலந்தது, மற்றொன்று சில கொட்டைகள் கலந்து தயார் செய்யப்பட்டது. சில சமயங்களில் பெத்தாவில் மனத்திற்காக *கேவ்டா* வாசனைத் திரவியம் பயன்படுத்தப்படுகிறது.

வரலாறு
------

சார்கண்ட்டு மற்றும் பீகார் போன்ற இடங்களில் ஓல் மற்றும் ஓல் கா முரப்பா போன்ற பல்வேறு பெயர்களில் பெத்தா இந்தியத் துணைக்கண்டத்திலிருந்ததாக கூறப்படுகிறது. இது சாஜகான் காலத்தில் முகலாய சமையலில் தோன்றியதாகவும், தாஜ்மகால் கட்டுமான தொழிலாளர்களுக்கு உணவளிக்கப் பயன்படுத்தப்பட்டது என்றும் புராணக்கதை உள்ளது. ஆனால் நுஸ்கா-இ-ஷாஜஹானி போன்ற சாஜகானின் சமையல் புத்தகங்களில் பெத்தா பற்றிய குறிப்புகள் எதுவும் இல்லை. முகலாயர்கள் துணைக்கண்டத்திற்கு வருவதற்கு முன்பு பெத்தாவை ஒத்த உணவுகள் இந்தியாவில் இருந்ததை கருத்தில் கொள்ளவேண்டும். மேலும் முகலாயர்களின் இனிப்பு தனித்துவமானது, பால் மற்றும் மாவா நிறைந்த உணவுகள் என்பதும் இங்கு நோக்கத்தக்கது.

மேலும் பார்க்கவும்
------------------

* பேடா
* மதுரா பேடா

மேற்கோள்கள்
-----------

1. ↑  T. R. Gopalakrishnan கூகுள் புத்தகங்களில் *Vegetable Crops*
2. 1 2  Sharma, Sudhirendar (2019-10-12). "Name, place, confection, thing" (in en-IN). *The Hindu*. பன்னாட்டுத் தர தொடர் எண்:0971-751X. .
3. ↑  "Petha Recipe | How to Make Petha | Agra Ka Petha". *NDTV Food*. 2020-10-28 அன்று பார்க்கப்பட்டது.
4. ↑  Ammas cooking பரணிடப்பட்டது 2013-05-26 at the வந்தவழி இயந்திரம்
5. 1 2  "Food Secrets: The Sweet Stories Behind The Legendary Agra Petha and Mysore Pak". *The Better India* (ஆங்கிலம்). 2018-02-02. 2020-10-28 அன்று பார்க்கப்பட்டது.
6. ↑  "Food Safari: in search of Agra Petha". .
7. ↑  "Petha industry not harming Taj: Kalraj". .
**மாசியப்பிட்டி** அல்லது **மாகியப்பிட்டி** எனப்படுவது, இலங்கையின் யாழ்ப்பாண மாவட்டத்தில் உள்ள வலிகாமம் தென்மேற்கு பிரதேச செயலாளர் பிரிவில் அமைந்துள்ள ஒரு ஊர். கட்டுவன்-மல்லாகம்-சங்கானை வீதியில் அமைந்துள்ள இந்த ஊர் மல்லாகம் சந்தியிலிருந்து 4.5 கிலோமீட்டர் தொலைவில் அமைந்துள்ளது. யாழ்ப்பாண நகரில் இருந்து காங்கேசந்துறை வீதி வழியாக இவ்வூரின் தொலைவு 15.6 கிலோமீட்டர். மாசியப்பிட்டிக்கு வடக்கில் பெரியவிளான், அளவெட்டி ஆகிய ஊர்களும், தெற்கிலும் மேற்கிலும் சண்டிலிப்பாயும், கிழக்கில் கந்தரோடையும் அமைந்துள்ளது.

நிறுவனங்கள்
-----------

இவ்வூரில் மாசியப்பிட்டி சிவன் கோயில், மாசியப்பிட்டி அங்கணாக்கடவை மீனாட்சி அம்மன் கோயில் என்பன இவ்வூரில் அமைந்துள்ளன. அம்மன் கோயிலில், மீனாட்சி, நாகேஸ்வரி, கண்ணகி ஆகிய மூவருக்கும் மூலஸ்தானம் உண்டு.

மேற்கோள்கள்
-----------

1. ↑  Statistical Handbook 2014, Jaffna Secretariat, 2014, p 25.
2. ↑  யாழ்/ சண்டிலிப்பாய் மாசியப்பிட்டி சிவன் கோவில் - நூலகம் இணையத்தளம்
3. ↑  யாழ்/ மாசியப்பிட்டி அங்கணக்கடவை மீனாட்சி அம்மன் கோயில் - நூலகம் இணையத்தளம்

இவற்றையும் பார்க்கவும்
----------------------

* யாழ்ப்பாண மாவட்டத்தில் உள்ள ஊர்களின் பட்டியல்
* யாழ்ப்பாண கிராம அலுவலர் பிரிவுகள்
**சதுர்தண்டி பிரகாசிகா** (Chaturdandi prakashika) என்பது 17ஆம் நூற்றாண்டின் நடுப்பகுதியில் இசைக்கலைஞர் வெங்கடமகி எழுதிய சமசுகிருத நூலாகும். இது இந்தியாவின் கருநாடக இசைப் பாரம்பரியத்தில் இராகங்களை வகைப்படுத்தவும் ஒழுங்கமைக்கவும் ஒரு தத்துவார்த்த மேளகர்த்தா முறையை அறிமுகப்படுத்தியது. 20ஆம் நூற்றாண்டில், இந்த அமைப்பு இன்று இந்துஸ்தானி இசையில் பயன்படுத்தப்படும் தாட்டு அமைப்பின் அடிப்படையாக அமைகிறது. சதுர்தண்டி பிரகாசிகாவின் சில பகுதிகள் இப்போது தொலைந்துவிட்டன.

விளக்கம்
--------

கருநாடக இசையில், ஒரு மேளகர்த்தா என்பது ஒரு இனிமையாகவும் அலகு ஏறுவரிசையில் சுரங்களின் அளவாகும், இது அடிப்படையை உருவாக்கி இராகங்களை வெளிபடுத்துகிறது. மேளா என்ற கருத்தை வித்யாரண்யர் 14 ஆம் நூற்றாண்டில் அறிமுகப்படுத்தியதாகக் கூறப்படுகிறது. மேலும் வெங்கடமகினுக்கு முன்னர் பல இசைக்கலைஞர்கள் இதைப் பற்றி விவரித்திருந்தாலும், பாரம்பரிய இசையின் இராகங்களை முறையாக வகைப்படுத்திய ஒரு நிலையான படைப்பின் பற்றாக்குறை இருந்தது. தஞ்சாவூர் நாயக்கவம்சத்தின் நான்காவது மன்னனான விஜயராகவ நாயக்கர் ( 1633-1673) இதுபோன்ற ஒன்றைத் தயாரிக்க வெங்கடமகினை நியமித்தார். இது சதுர்தண்டிபிரகாசிகாவை உருவாக்க வழிவகுத்தது.  தலைப்பு "நான்கு தூண்களின் வெளிச்சம்" (இசை) என்று மொழிபெயர்க்கப்பட்டுள்ளது.  இது நான்கு பிரிவுகளின் அமைப்பைக் குறிக்கிறது. அதாவது ஆலாபனை (ஒரு இராகத்தின் தாள ஆலாபனையின் வெளிப்பாடு), தயம் (மெல்லிசை ஊடுருவல்), கீதம் (ஒரு இராகத்தில் குரல் அமைப்பு) மற்றும் பிரபந்தம் (ஒரு உருப்படி அமைப்பு).  இன்று தென்னிந்தியாவின் பாரம்பரிய இசையின் அடித்தளமாக விளங்கும் மேளகர்த்தா வகைப்பாடு மற்றும் 72 மேளா ராகங்களை உருவாக்குவதற்கு இந்தப் பணி வழிவகுத்தது.  

20 ஆம் நூற்றாண்டின் முற்பகுதியில், மும்பையைச் சேர்ந்த இசைக்கலைஞரான விஷ்ணு நாராயண் பட்கண்டே, சதுர்தண்டிபிரகாசிகாவுக்கு வாய்ப்பளித்தார். மேலும் இந்துஸ்தானி இசையில் இராகங்களை ஒழுங்கமைக்கவும் வகைப்படுத்தவும் தற்போது பயன்படுத்தப்படும் தாட்டு முறைக்கு அடிப்படையாக அதன் மேளகர்த்தா முறையைப் பயன்படுத்தினார். 

கட்டுரையின் சில பகுதிகள் இப்போது தொலைந்துவிட்டன.

மேற்கோள்கள்
-----------

1. ↑  OEMVenkatamakhi.
2. 1 2  Britannica.
3. 1 2  Katz.
4. ↑  OEMMela.
5. ↑  Powers.

குறிப்புகள்
-----------

* "South Asian arts - Music". *Encyclopedia Britannica* (ஆங்கிலம்). 5 September 2018 அன்று பார்க்கப்பட்டது.
* Katz, Jonathan. "Veṅkaṭamakhin" (in en). *Grove Music Online* (Oxford University Press). doi:10.1093/gmo/9781561592630.article.48134.
* "Mela System" (in en). *The Oxford Encyclopaedia of the Music of India*.. பார்த்த நாள்: 7 September 2018.
* "Venkaṭamakhi" (in en). *The Oxford Encyclopaedia of the Music of India*.. பார்த்த நாள்: 7 September 2018.
* Powers, Harold S.. "Bhatkhande, Vishnu Narayan" (in en). *Grove Music Online* (Oxford University Press). doi:10.1093/gmo/9781561592630.article.03008.
**செயசிம்மன்** (*Jayasimha*) (ஆட்சி; பொ.ச. 1163-1188) திரிபுரியின் காலச்சூரி வம்சத்தின் மன்னனாவான். மத்திய இந்தியாவில் இவனது இராச்சியம் சேதி நாடு அல்லது தஹாலா பகுதியை (இன்றைய மத்தியப் பிரதேசம் ) மையமாகக் கொண்டிருந்தது. இவன் இரத்தினபுரியின் காலச்சூரிகள் மீது தனது அதிகாரத்தை நிலைநாட்ட முயன்று சந்தேலர்களுக்கு எதிராக தோல்வியடைந்ததாகத் தெரிகிறது.

ஆட்சி
-----

செயசிம்மன் காலச்சூரி மன்னன் கயகர்ணனின் மகனாவான். மேலும் தனது மூத்த சகோதரன் நரசிம்மனுக்குப் பிறகு அரியணை ஏறினான்.  முன்னதாக திரிபுரி காலச்சூரிகளின் அடிமைகளாக பணியாற்றிய இரத்தினபுரியின் காலச்சூரிகள் கயகர்ணனின் ஆட்சியின் போது சுதந்திரத்தை அறிவித்தனர். செயசிம்மன் அவர்களைக் கட்டாயப்படுத்த ஒரு போரை வழிநடத்தினான்.  சிவ்ரிநாராயணன் என்ற இடத்தில் ஒரு போர் நடந்தது. அதில் செயசிம்மன் தோல்வியடைந்ததாகத் தெரிகிறது. 

பரமார்டியின் மஹோபா கல்வெட்டின்படி, சந்தேல மன்னன் பரமார்டிக்கு எதிராகவும் செயசிம்மன் தோல்வியடைந்தான். எவ்வாறாயினும், கைமூர் மலைத்தொடரின் வடக்கே உள்ள தமசா ஆற்றுப் பள்ளத்தாக்கின் கட்டுப்பாட்டை இவன் தக்க வைத்துக் கொண்டான். அதை இவனது சகோதரன் சந்தேலர்களிடமிருந்து மீட்டான். இப்பகுதியானது கர்கரேடியில் (நவீன ரேவா மாவட்டத்திலுள்ள கக்ரேடி) ஆட்சி செய்த இவனது நிலப்பிரபுத்துவ மகாரானக கீர்த்திவர்மனால் ஆளப்பட்டது.

சொந்த வாழ்க்கை
--------------

கோசலாதேவி , கெல்கனாதேவி என்ற இரு மனைவிகள் இவனுக்கிருந்தனர். கோசலாதேவி ஜபல்பூருக்கு அருகில் கோசல்பூர் என்ற நகரத்தை நிறுவினாள். செயசிம்மனுக்குப் பிறகு கோசலாதேவிக்குப் பிறந்த இவனது மகன் விசயசிம்மன் ஆட்சிக்கு வந்தான். தம்பதியருக்கு அசயசிம்மன் என்ற மற்றொரு மகனும் இருந்தான்.  செயசிம்மனின் இராஜகுரு (அரச ஆசான்) விமல-சிவா என்பவராவார்.

சான்றுகள்
---------

1. 1 2  V. V. Mirashi 1957, ப. 495.
2. 1 2 3  V. V. Mirashi 1957, ப. 496.
3. ↑  R. K. Sharma 1980, ப. 84.

### உசாத்துணை

* R. K. Sharma (1980). *The Kalachuris and their times*. Sundeep. இணையக் கணினி நூலக மையம்:7816720. .
* Vasudev Vishnu Mirashi (1957). "The Kalacuris". in R. S. Sharma. *A Comprehensive history of India: A.D. 985-1206*. **4 (Part 1)**. Indian History Congress / People's Publishing House. பன்னாட்டுத் தரப்புத்தக எண்:978-81-7007-121-1. .
**மாசி சடையன்** (*Masi Sadaiyan*) என்பவர் தமிழ்நாட்டின் செங்கல்பட்டு மாவட்டத்தினைச் சேர்ந்த புகழ்பெற்ற பாம்பு பிடிப்பவர். 2023-ஆம் ஆண்டில் சமுதாயப் பணியாற்றியமைக்காக வடிவேல் கோபாலுடன் இணைந்து இந்திய அரசு குடிமக்களுக்கு வழங்கும் நான்காவது உயரிய விருதான பத்மசிறீ விருதினைப் பெற்றவர். இருளர் சமூகத்தினரான இவர், இருளர் பாம்புப் பிடிப்புக் கூட்டுறவுச் சங்கத்தில் உறுப்பினராகவும் உள்ளார். இவர் நச்சுப் பாம்பு உள்ளிட்ட பலவகைப் பாம்புகளையும் இருளர்களின் பாரம்பரிய முறைப்படி பிடிப்பவர்.

பல ஆண்டுகளாக பல்வேறு மனித வாழிடங்களில் காணப்படும் நச்சுப் பாம்புகளை பிடித்து மக்களை ஆபத்திலிருந்து காப்பாற்றியுள்ளார். இப்பாம்புகளிலிருந்து நச்சினை எடுத்து மருந்தாகப் பயன்படுத்த உதவியதோடு, பிடிக்கும் பாம்புகளை வனத்தில் இட்டு பல்லுயிர் பெருக்கத்திற்கும் தனது பங்களிப்பினைப் பதினாறாவது வயது முதல் செய்து வருகின்றார். இவரது பணியினைப் பாராட்டும் வகையில் இவருக்கு 2023ஆம் ஆண்டிற்கான பத்மசிறீ விருதினை இந்திய அரசு வழங்கியுள்ளது. இவருடன் பாம்புகளைப் பிடிக்கும் வடிவேல் கோபாலும் இந்த விருதினைப் பெறுகிறார். இவர்கள் தமிழகத்தில் மட்டுமின்றி இந்தியாவின் பலபகுதிகளிலும் பல ஆயிரக்கணக்கான பாம்புகளைப் பிடித்துள்ளனர். 

உரோமுலசு விட்டேக்கரின் உதவியுடன் 2016ஆம் ஆண்டு தாய்லாந்துக்குச் சென்று ராஜநாகங்களையும் 2017ஆம் ஆண்டு அமெரிக்காவின் புளோரிடா மாநிலத்திற்குச் சென்று, பிடிப்பதற்கு அரிய பர்மிய பைத்தான் வகை பாம்புகளையும் பிடித்துள்ளனர்.

மேற்கோள்கள்
-----------

1. ↑  Srimathi, Geetha (2023-02-02). "Bravehearts Vadivel and Sadaiyan shine a light for Irula cooperative". *The Hindu* (ஆங்கிலம்). 2023-02-03 அன்று பார்க்கப்பட்டது.
2. ↑  சுகுமாறன் (2023-01-25). "இருளர் சமூகத்தைச் சேர்ந்த மாசி சடையன், வடிவேல் கோபாலுக்கு பத்மஸ்ரீ விருது - மக்கள் மகிழ்ச்சி". *tamil.abplive.com*. 2023-02-03 அன்று பார்க்கப்பட்டது.
3. ↑
4. ↑  ""பத்மஸ்ரீ விருதுன்னா என்ன?" விஷ பாம்புகளை பிடிக்கும் இந்த தமிழர்கள் இப்படி கேட்டது ஏன்?". *BBC News தமிழ்*. 2023-01-26. 2023-02-03 அன்று பார்க்கப்பட்டது.
**சதுர கிலோமீட்டர் அணி** (*Square Kilometre Array* - **SKA**) என்பது மொத்தம் அண்ணளவாக ஒரு சதுர கிலோமீட்டர் பரப்பளவு சேகரிக்கும் ஆற்றல் கொண்டதாக உருவாக்கப்படவிருக்கும் ஒரு வானொலித் தொலைநோக்கி ஆகும். இத்தொலைநோக்கி பரந்த வீச்சு அதிர்வெண்களில் தொழிற்படக்கூடியதாகவும், வேறு வானொலித் தொலைநோக்கிகளை விடவும் 50 மடங்கு அதிக உணர்திறன் கொண்டதாகவும் இருக்கும். அத்துடன் இது பத்தாயிரத்துக்கும் அதிகமான மடங்கு வேகமாக வானை ஆய்வு செய்யும் திறமையையும் கொண்டிருக்கும்.

இந்த வானொலித் தொலைநோக்கி தென்னாப்பிரிக்கா, ஆத்திரேலியா, மற்றும் நியூசிலாந்து ஆகிய நாடுகளில் அமைக்கப்படவிருக்கின்றது. எமது விண்மீன் பேரடை, பால் வழி போன்றவை இந்த நாடுகளில் இருந்து தெளிவானவையாகக் காணப்படுவதனாலும், வானொலிக் குறுக்கீடுகள் இந்நாடுகளில் குறைவாகக் காணப்படுவதாலும் இதனை அமைப்பதற்கு ஏற்ற நாடுகளாக இவை தேர்ந்தெடுக்கப்பட்டன.

1.5 பில்லியன் யூரோக்கள் செலவில் அமைக்கப்படவிருக்கும் இந்தத் தொலைநோக்கியின் நிர்மாணப் பணிகள் 2015/16 ஆம் ஆண்டுகளில் ஆரம்பமாகி, முதலாவது அவதானிப்பு 2019 ஆம் ஆண்டளவில் இடமெறும். இதன் முழு அளவிலான பணிகள் 2024 ஆம் ஆண்டில் ஆரம்பமாகும்.

இத்திட்டத்தின் தலைமையகம் ஐக்கிய இராச்சியத்தின் மான்செஸ்டர் நகரில் அமைந்திருக்கும்.

அமைப்பு
-------

அண்டத்தின் தோற்றம் மற்றும் அதன் படிமுறை வளர்ச்சி பற்றிய அடிப்படைக் கெள்விகளுக்கு விடையறியும் பொருட்டு எஸ்கேஏ (SKA) என்ற இத்திட்டம் 20 நாடுகளினால் முன்னெடுக்கப்பட்டது. 2011 ஏப்ரலில், இங்கிலாந்தின் மான்செஸ்டர் பல்கலைக்கழகத்தின் ஜோட்ரெல் கரை வானாய்வகம் இத்திட்டத்தின் தலைமையகமாக ஏற்றுக் கொள்ளப்பட்டு, 2011 நவம்பரில் எஸ்கேஏ என்ற சுயாதீனமான, இலாப-நோக்கற்ற அமைப்பு நிறுவப்பட்டது.

2021 பெப்ரவரி வரை, இந்த அமைப்பில் பின்வரும் நாடுகள் உறுப்புரிமை பெற்றுள்ளன:

* ஆத்திரேலியா
* கனடா
* சீனா
* பிரான்சு
* செருமனி
* இந்தியா
* இத்தாலி
* நெதர்லாந்து
* போர்த்துக்கல்
* தென்னாப்பிரிக்கா
* எசுப்பானியா
* சுவீடன்
* சுவிட்சர்லாந்து
* இங்கிலாந்து
* ஜப்பான்
* தென் கொரியா

மேற்கோள்கள்
-----------

1. ↑  "Facts and figures". SKA Organisation. 2012-07-28 அன்று மூலம் பரணிடப்பட்டது. 26 மே 2012 அன்று பார்க்கப்பட்டது.
2. ↑   பரணிடப்பட்டது 2010-12-06 at the வந்தவழி இயந்திரம், *The Square Kilometre Array*, p.24
3. ↑  "Africa and Australasia to share Square Kilometre Array". BBC. 25 May 2012. .
4. ↑  "SKA announces Founding Board and selects Jodrell Bank Observatory to host Project Office". SKA Organisation. 2 April 2011. 14 April 2011 அன்று பார்க்கப்பட்டது.
5. ↑  "The project timeline". SKA Organisation. 5 ஆகஸ்ட் 2012 அன்று மூலம் பரணிடப்பட்டது. 14 April 2011 அன்று பார்க்கப்பட்டது.
6. 1 2 3  "Participating Countries".. .
7. ↑  
Redfern, Martin (31 March 2011). "World's biggest radio telescope, Square Kilometre Array". BBC News.. பார்த்த நாள்: 2 April 2011.
8. ↑  
"Jodrell Bank chosen as base for largest radio telescope". BBC News. 2 April 2011.. பார்த்த நாள்: 2 April 2011.

 
விக்கிசெய்தியில்
***சதுர கிலோமீட்டர் அணி***
தொடர்பான செய்திகள் உள்ளது.

வெளி இணைப்புகள்
---------------

* SKA Australia web site
* SKA website
**சதுரங்கப்பட்டினம்** தமிழ் நாட்டின் செங்கல்பட்டு மாவட்டத்தில் வங்காளவிரிகுடா கரையில் அமைந்துள்ள ஒரு நகரம். இது சென்னைக்குத் தெற்கே 70கிமி தொலைவில் அமைந்துள்ளது. ஆங்கிலேயர் இப்பெயரை ஆங்கிலப்படுத்தி *சத்ராஸ்* என அழைப்பர்.

ஒல்லாந்தக் கோட்டை
-----------------

தற்போதுள்ள இந்தக் கடலோர நகரத்தை, 17ஆம் நூற்றாண்டில் நெதர்லாந்து நாட்டினர் நிறுவினர். அவர்கள் வணிக நோக்கத்துக்காகப் பெரிய கோட்டை ஒன்றை இங்கே கட்டினர். மிகப் பெரிய தானியக் கிடங்குகள், குதிரை லாயங்கள், யானைகளைக் கட்டுவதற்கான அமைப்புக்கள் போன்றவை இக்கோட்டைக்குள் இருந்தன. ஆனால் இவற்றுள் ஒன்று மட்டுமே இன்று காணப்படுகிறது. பெரிய மதில்களைக் கொண்டிருந்த இந்தக் கோட்டையை ஆங்கிலேயர்கள் 1818 ஆம் ஆண்டு போரில் கைப்பற்றினர். தற்போது, இந்த கோட்டை இந்திய தொல்லியல் துறையினரால் பராமரிக்கப்பட்டு வருகிறது.சதுரங்கப் பட்டினக் கோட்டையில் 1620க்கும் 1769க்கும் இடைப்பட்ட காலத்தைச் சேர்ந்த அழகிய வேலைப்பாடுகளுடைய சமாதிகளுடன் கூடிய இடுகாடு ஒன்றும் உள்ளது. 2003ம் ஆண்டுக்குப் பின்னர் இக்கோட்டையில் பெரிய அளவில் திருத்த வேலைகள் மேற்கொள்ளப்பட்டன. இவ்வேலைகள் பல தொல்லியல் கண்டுபிடிப்புக்களுக்கும் வழி சமைத்தன. விசயநகரப் பேரரசுக் காலத்தில் இங்கே துறைமுகம் ஒன்று இருந்ததற்கான சான்றுகளும் ஆய்வுகளின் ஊடாகக் கிடைத்துள்ளன.

சதுரங்கப்பட்டினப் போர்
----------------------

சதுரங்கப்பட்டினப் போர் அமெரிக்க விடுதலைப் போரின் போது இந்தியாவின் கிழக்கு கடற்கரையில் அட்மிரல் சர் எட்வர்ட் ஹியூஸ் என்பவரின் கீழான பிரித்தானியக் கப்பற்படைக்கும் பெய்லி டி சப்ரன் என்பவரின் கீழான பிரஞ்சு கடற்படைக்கும் இடையே நடந்தது. பெரும்பாலும் இப்போர் வெற்றி தோல்வியின்றியே முடிந்தபோதும், 17 பிப்ரவரி 1782 அன்று நடைபெற்ற இப்போரில் பிரித்தானியக் கப்பற்படை மிகவும் சேதம் அடைந்தது.

காட்சியகம்
----------

சதுரங்கப்பட்டினக் கோட்டையில், பல ஓவியங்களும், அழகிய வேலைப்பாடுகளுடைய சமாதிகளும், ஸ்தூபங்களும் உள்ளன.

மரபுச் சின்னங்கள் பொருந்திய சமாதி.
* 
* 
* 
* 
*

வெளி இணைப்புகள்
---------------

* தமிழ்நாடு மற்றும் இடங்கள்
* விக்கிமேப்பியாவில் சதுரங்கபட்டினம் அமைவிடம்

| * பா
* உ
* தொ
தமிழகக் கோட்டைகள் |
| --- |
| 
அதியமான் கோட்டை  **·** 
அறந்தாங்கிக் கோட்டை  **·** 
ஆத்தூர்க் கோட்டை  **·** 
ஆலம்பரை கோட்டை  **·** 
ஆரணி கோட்டை  **·** 
இரஞ்சன்குடிகோட்டை  **·** 
இரணியல் அரண்மனை  **·** 
ஈரோடு கோட்டை  **·** 
உடையார்பாளையம் கோட்டை  **·** 
உதயகிரிக் கோட்டை  **·** 
ஓடாநிலைக் கோட்டை  **·** 
கிருட்ணகிரிக் கோட்டை  **·** 
தஞ்சாவூர் கோட்டை  **·** 
திருமயம் மலைக்கோட்டை  **·** 
திண்டுக்கல் மலைக்கோட்டை  **·** 
திருச்சி மலைக் கோட்டை  **·** 
சங்ககிரி மலைக்கோட்டை  **·** 
செஞ்சி மலைக்கோட்டை  **·** 
பத்மனாபபுரம் கோட்டை  **·** 
பாஞ்சாலக்குறிச்சி கோட்டை  **·** 
புனித டேவிட் கோட்டை  **·** 
புனித ஜார்ஜ் கோட்டை  **·** 
மருந்துக்கோட்டை  **·** 
மையக்கோட்டை  **·** 
வட்டக் கோட்டை  **·** 
வந்தவாசிக் கோட்டை  **·** 
வேலூர்க் கோட்டை  **·** 
நாமக்கல் கோட்டை  **·** 
சிவகங்கை கோட்டை  **·** 
இராயக்கோட்டை  **·** 
ஒசூர் கோட்டை  **·** 
ஜெகதேவி கோட்டை  **·** 
 |
**பூபேந்திர நாத் போசு (Bhupendra Nath Bose)** (1859 சனவரி 13 - 1924 செப்டம்பர் 13) இவர் ஓர் இந்திய அரசியல்வாதியாகவும் மேலும்,1914இல் இந்திய தேசிய காங்கிரசின் தலைவராகவும் இருந்தார்.

ஆரம்ப வாழ்க்கை
--------------

போசு 1859 இல் மேற்கு வங்காளத்தின் இராதாநகரில் பிறந்தார். 1880இல் கொல்கத்தாவின் மாநிலக் கல்லூரியில் பட்டம் பெற்றார். 1881இல், இவர் தனது முதுகலை பட்டத்தையும் மற்றும் சட்டப் பட்டத்தையும் முடித்தார். பின்னர், இவர் பி.என். பாசு அண்ட் கம்பெனி என்ற சட்ட நிறுவனத்தை நிறுவினார். அதன் அலுவலகம் இன்றும் கொல்கத்தாவின் ஹூக்லி மாவட்டத்தில் உள்ளது

பணிகள்
------

1904 முதல் 1910 வரை போசு வங்காள சட்டமன்றதின் உறுப்பினராக இருந்தார். இந்த காலகட்டத்தில், இவர் தேசியவாத இயக்கத்தில் ஈடுபட்டார். 1905இல் மைமன்சிங்கில் நடைபெற்ற வங்காள மாகாண மாநாட்டிற்கு தலைமை தாங்கினார். இவர் பிரிவினைக்கு எதிரான போராட்டத்திலும், வங்காளம் முழுவதும் பிரிட்டிசு பொருட்களுக்கு எதிரான பிரச்சாரத்திலும் ஈடுபட்டார். பின்னர், 1907ஆம் ஆண்டில், இவர் தேசியவாத நடவடிக்கைகளுக்காக கொல்கத்தாவில் பிரிட்டிசாரால் கைது செய்யப்பட்டு காவலில் வைக்கப்பட்டார்.  1910இல் பத்திரிகைச் சட்டம் நிறைவேற்றப்படுவதை இவர் எதிர்த்தார். 

போசு 1917 முதல் 1923 வரை இந்திய வெளியுறவுத்துறை செயலாளரின் உறுப்பினராகவும், அதில் சார்பு செயலாளராகவும் இருந்தார். 1923இல் இவர் வங்காள ஆளுநரின் செயற்குழு உறுப்பினராக நியமிக்கப்பட்டார். பின்னர் கொல்கத்தா பல்கலைக்கழகத்தின் துணைவேந்தரானார். கொல்கத்தாவின் மோகன் பாகன் கால்பந்து சங்கத்தின் முதல் தலைவராக இருந்தார்.

இறப்பு
------

பூபேந்திர நாத் போசு 1924 இல் இறந்தார்.

மேற்கோள்கள்
-----------

1. ↑  Raja Subodh Chandra Mallik and his times by அமலெந்து டே, National Council of Education, Bengal - Page 96, 1996
2. ↑  Mohun Bagan History பரணிடப்பட்டது 24 பெப்ரவரி 2008 at the வந்தவழி இயந்திரம்

வெளி இணைப்புகள்
---------------

Bhupendra Nath Bose

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* ஜெர்மனி
* United States

 |
**பூபேந்தர் சிங் ஹூடா** (**Bhupinder Singh Hooda**, இந்தி: भूपिंदर सिंह हुड्डा, பிறப்பு: செப்டம்பர் 15, 1947) இந்திய தேசிய காங்கிரசு கட்சியைச் சேர்ந்த இந்திய அரசியல்வாதியும் தலைவரும் முன்னாள் அரியானா மாநில முதலமைச்சரும் ஆவார். முதல்முறையாக அரியானா முதல்வராக மார்ச்சு 2005இல் பதவி யேற்றார். 2009ஆம் ஆண்டு நடந்த மாநிலச் சட்டப்பேரவை தேர்தல்களில் வெற்றி பெற்ற பிறகு இரண்டாம் முறையாக அக்டோபர் 2009 அன்று முதலவராகப் பொறுப்பேற்றுள்ளார்.

இளமை
----

அரியானாவின் ரோதக் மாவட்டத்தில் சங்கி கிராமத்தில் சௌத்திரி ரண்பீர் சிங் குடும்பத்தில் பிறந்தார்.குஞ்ச்புரா சைனிக் பள்ளியில் படித்தார்.. தமது இளங்கலை கலை மற்றும் சட்டப் படிப்புகளை சண்டிகரில் உள்ள பஞ்சாப் பல்கலைக்கழகத்திலும் தில்லியின் தில்லி பல்கலைக்கழகத்திலும் படித்தார்.

அரசியல் வாழ்வு
--------------

1991,1996,1998 மற்றும் 2004 ஆண்டுகளில் நடந்த மக்களவைத் தேர்தல்களில் ரோதக் தொகுதியிலிருந்து வென்று நான்கு முறை மக்களவை உறுப்பினராக இருந்துள்ளார்.இத்தேர்தல்களில் ஜாட் இனத்தலைவர் தேவிலாலை தொடர்ந்து மூன்று முறை தோற்கடித்தது குறிப்பிடத்தக்கது. 2001 முதல் 2004 வரை அரியானா சட்டப்பேரவையில் எதிர்கட்சித் தலைவராக பணியாற்றினார்.1996-2001 காலத்தில் அரியானா மாநில காங்கிரசுக் கட்சித் தலைவராகவும் பணியாற்றினார்.பல விவசாயிப் போராட்டங்களை முன்னின்று நடத்தி உள்ளார்.பஞ்சாப் மற்றும் அரியானா வக்கீல்கள் சங்கத்தின் (பார் கௌன்சில்) உறுப்பினருமாவார்.

விமரிசனங்கள்
------------

பூபேந்தர் தமது தொகுதிகளான ரோதக் மற்றும் சோனேபெட் மாவட்டங்களின் வளர்ச்சியில் மட்டுமே கவனம் செலுத்துகிறார், தென் அரியானா மற்றும் வட அரியானா பகுதிகளை புறக்கணிக்கிறார் என்று எதிர்கட்சிகள் குற்றம் சாட்டுகின்றன.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2009-10-07 அன்று மூலதளத்திலிருந்து பரணிடப்பட்டது எடுக்கப்பட்டது. 2009-10-07 அன்று பார்க்கப்பட்டது.
2. ↑   Public Information Bureau release on Kunjpara Sainik School
3. ↑
4. ↑
5. ↑  "காப்பகப்படுத்தப்பட்ட நகல்". 2018-03-01 அன்று மூலம் பரணிடப்பட்டது. 2017-07-05 அன்று பார்க்கப்பட்டது.
காலத்தால் கெலிட்டிய மக்களின் பரவல்:   

  கி.மு 6 ஆம் நூற்றாண்டில் கருவாய ஆல்சுட்டாட் (Hallstatt) வாழ்பகுதி
  அதிக அளவாக கி.மு 3 ஆம் நூற்றாண்டில் கெல்ட்டிய மக்களின் பரவல்
  ஐபீரியாவின் லூசித்தானியா பகுதியில் கெல்ட்டிய மக்கள் இருந்ததற்கான சான்றுகள் உறுதியாக இல்லை
  தற்காலத்தின் முற்பகுதியில் குறிப்பிடத்தகுந்த எண்ணிக்கையில் கெல்ட்டிய மக்கள் இருக்கும் ஆறு கெல்ட்டிய நாடுகள்
  இன்றும் பெருவாரியாக கெல்ட்டிய மொழிகள் பேசும் பகுதிகள்

**கெல்ட்டியர்** (*Kelts*) அல்லது **செல்ட்டியர்** (*Celts*) எனப்படுவோர் ஐரோப்பாவில் இரும்புக் காலத்திலும், நடுக்காலத்திலும் வாழ்ந்த பழங்குடிச் சமுதாயங்களை உள்ளடக்கிய ஒரு இன-மொழிக் குழுவினர். இவர்கள் செல்ட்டிய மொழிகளைப் பேசியதுடன் ஒரே வகையான பண்பாடுகளையும் கொண்டிருந்தனர்.. இவர்கள் இன்றைய அயர்லாந்து, ஸ்காட்லாந்து, வேல்சு, கலீசியா, கார்ண்வால், பிரட்னி (Breton), மன் தீவு போன்ற இடங்களில் பெருமான்மையாக வாழ்கின்றனர். ஐக்கிய அமெரிக்கா, ஆஸ்திரேலியா, கனடா ஆகிய நாடுகளில் வாழ்வோரின் மூதாதையர் பலரும் கெல்ட்டிய மக்கள் ஆவர். 

கிபி ஐந்தாம் நூற்றாண்டுக்கு முன்னர் பிரித்தானியாவின் பெரும்பகுதியில் வாழ்ந்த மக்கள், ஆங்கிலோ-சாக்சன்களின் ஆக்கிரமிப்பால் வடக்கும் மேற்குமான பகுதிகளுக்கு நகர்ந்தார்கள். இவர்களின் மொழிகள் இன்று ஆங்கிலம், பிரெஞ்சு, ஜேர்மன் போன்று இன்று சிறப்பாக இல்லை. ஆனால் இவர்கள் இசையும் பண்பாடும் இன்னும் சிறப்பாக விளங்குகிறது.

ஐரோப்பா எங்கும் வாழ்ந்த பூர்வக்குடி மக்களை அல்லது இனக்குழுமங்களை எல்லாம் "கெல்டிக்" என்றே உரோமானியர்கள் அழைத்தனர். ("கெல்டிக்" எனும் சொல்லின் பன்மைப் பயன்பாடே "கெல்டிக்ஸ்" ஆகும்.) இந்த கெல்டிக் எனும் சொல் பொதுவான ஒரு சொல்லாக இருந்தாலும், ஒவ்வொரு இனக்குழுமங்களையும் வெவ்வேறு முன்னொட்டுப் பெயரும் "கெல்டிக்" எனும் சொல்லையும் இணைத்து பயன்படுத்தினர். எடுத்துக்காட்டாக, பிரிட்டனில் வசித்த இனக்குழுமத்தினரை "பிரிட்டன் கெல்டிக்" என்று அழைத்தனர்.

முதனிலைச் செல்டியப் பண்பாடு எனக் கருதக்கூடிய மிகப் பழைய தொல்லியல் பண்பாடு கிமு இரண்டாவது ஆயிரவாண்டின் இறுதிக் கால் பகுதியைச் சேர்ந்ததும் மைய ஐரோப்பாவில் கண்டுபிடிக்கப்பட்டதுமான பிந்திய வெண்கலக் காலத்துத் தாழிக்களப் பண்பாடு ஆகும். இரும்புக்காலத்து மைய ஐரோப்பாவின் ஆல்ஸ்ட்டாட் பண்பாட்டு (Hallstatt culture) மக்கள் இவர்களின் வழிவந்த முழுமையான செல்ட்டியர். ஆசுத்திரியாவின் ஆல்ஸ்ட்டாட்டில் கண்டுபிடிக்கப்பட்ட அக்காலத்தைச் சேர்ந்த இடுகாட்டுத் தொல்லியல் களத்தை ஒட்டி இவர்களுக்கு அப்பெயர் வழங்குகிறது.

சொல்விளக்கம்
------------

"கெல்டிக்" எனும் சொல் ஒரு கிரேக்க மொழிச் சொல்லாகும். அதே சொல்லையே உரோமானியர்களும் பயன்படுத்தினர். ஐரோப்பியாவின் பலப்பாகங்களும் உரோமானியரின் ஆதிக்கத்தின் கீழ் இருந்தக் காலகட்டத்தில், ஐரோப்பியப் பகுதிகளில் வளர்ச்சி குன்றிய இனக்குழுமங்களை இப்பெயர் கொண்டு அழைத்தனர். "கெல்டிக்" எனும் சொல்லின் ஆங்கில விளக்கம் "பாபேரியன்" எனப்படுகிறது. "பாபேரியன்" என்றால் தமிழில் "காட்டுமிராண்டி" என்பதாகும். 

அதனடிப்படையில் ஐரோப்பியப் பகுதிகளில் வசித்து வந்த பூர்வக்குடிகளை அல்லது இனக்குழுமங்களை "கெல்டிக்" என்றும் அவர்கள் பேசிய மொழியை ஒரு பண்படாத மொழியாக "கெல்டிக் மொழி" என்றுமே உரோமானியர்கள் அழைத்தனர்.
**உபதீசன்** ஆரிய இளவரசனான விசயன் என்னும் இலங்கை மன்னனின் புரோகிதரும், பிரதான அரசாங்க அமைச்சனும் ஆவான். உபதிஸ்ஸ நுவர எனும் பெயரில் ஒரு நகரத்தைக் கட்டி அதற்குத் தன் பெயரையே சூட்டிக்கொண்டான்.

உபதீசன் இளவரன் விஜயனின் இறப்பின் பின்பாக சிறிது காலம் ஆட்சியில் இருந்தான். விஜயனுக்கு வாரிசுகள் இன்மையால் தென்னிந்தியாவில் இருந்து பண்டுவாசுதேவன் வரவழைக்கப்பட்டான். உபத்திஸ்ஸன் ஒரு சாலிக்கிராம பிராமணன் (Saaligrama Brahamin) என ஹம்பிர்ய் வில்லியம் கோட்ரிங்கன் (Humphry William Codrington) எழுதியுள்ள "இலங்கையின் சுருக்கமான வரலாறு" எனும் நூலில் குறிப்பிடப்பட்டுள்ளது.

இவற்றையும் பார்க்கவும்
----------------------

* ஆட்சியாளர் பட்டியல், இலங்கை

வெளி இணைப்புக்கள்
-----------------

* இலங்கையின் அரசர்களும் ஆட்சியாளர்களும்
* கோர்டிங்டனின் (Codrington) இலங்கையின் (Ceylon) சுருக்க வரலாறு
* இலங்கையின் சுருக்க வரலாறு

|  |
| --- |
| உபதீசன் **இலங்கை மன்னர்கள்****பிறப்பு:** ? ?  **இறப்பு:** ? ? |
| ஆட்சியின் போது இருந்த பட்டம் |
| முன்னர்**விஜயன்** | **உபதிஸ்ஸ நுவரவின் அரசன்**505 BC – 504 BC | பின்னர்**பண்டுவாசுதேவன்** |
top: small nonel detonator with 25ms delay for chaining nonel tubes, middle: class B SPD detonator, bottom: class C SPD detonator
Inserting detonators into blocks of C-4 explosive
**கெற்பு** (அல்லது வெடிதூண்டி) (Detonator) எனப்படுவது வெடிமருந்துத் தொகுதியொன்றின் வெடித்தலைத் தொடக்கி வைக்கப் பயன்படுத்தப்படும் ஒரு வெடிபொருள் ஆகும்.

வகைகள்
------

இவை வெடிக்கவைக்கப்படும் முறைகளைக் கொண்டு பொறிமுறைக் கெற்பு (அல்லது சாதாரண கெற்பு), மின்சாரக் கெற்பு என வகைப்படுத்தப்படுகிறது.
இவை பயன்படுத்தப்படும் தேவையைக் கொண்டு இராணுவப் பயன்பாட்டுக் கெற்பு, வர்த்தகப் பயன்பாட்டுக் கெற்பு என வகைப்படுத்தப்படுகிறது.

### பொறிமுறை அல்லது சாதாரண கெற்பு

ஒருபக்கம் அடைக்கப்பட்ட சிறிய மெல்லிய குழாயொன்றினுள் உணர்திறன் கூடிய வெடிமருந்துக் கலவைகள் அடைக்கப்பட்டிருக்கும். அடைக்கப்பட்டிருக்கும் முனைப்பக்கமாக வெடிப்பதிர்வைத் தரக்கூடிய உயர்சக்தி வெடிமருந்தும், அதற்கு மேல் தொடக்க வெடிமருந்தாக சிறப்பு இரசாயனக் கலவைகளும் அடுக்கப்பட்டிருக்கும். இத் தொடக்க வெடிமருந்தானது தீப்பொறியொன்று கிடைக்கும்போது வெடித்தலைத் தொடக்கி அடுத்திருக்கும் உயர்சக்தி வெடிமருந்தை வெடிக்க வைக்கும். திறந்த முனையிலிருந்து பார்த்தால் முதலில் தொடக்கி வெடிமருந்து அடுக்குக் காணப்படும்.
திறந்த முனையூடாக தீப்பொறி கிடைக்கும்போது கெற்பு வெடிக்கிறது. தீப்பொறியை வழங்குவதற்காக கெற்பின் முனையில் **வெடிப்பி**யொன்று பொருத்தப்படலாம் அல்லது திரி மூலம் தீப்பொறி கிடைக்கும் வகையில் செய்யலாம்.

### மின்சாரக் கெற்பு

மின்சாரம் மூலம் வெடிக்கவைக்கப்படும் கெற்புகளே மின்சாரக் கெற்புகள் எனப்படுகின்றன. மேலே குறிப்பிட்ட சாதாரண கெற்பிலுள்ள தொடக்கி வெடிமருந்துக்கு தீச்சுவாலை கிடைத்தால் கெற்பு வெடிக்கும். இந்நிலையில் சாதாரண கெற்பின் திறந்தமுனையில் மின்சார வெடிப்பியொன்றைப் பொருத்திவிட்டால் அது மின்சாரக் கெற்பு ஆகிவிடுகிறது. மின்சார வெடிப்பியானது தங்குதன் இளையொன்றைக் கொண்டிருக்கும். அவ்விளையைச் சுற்றி வெப்பத்துக்கு எரியக்கூடிய மருந்தொன்று தடவப்பட்டிருக்கும். மின்சாரம் கிடைத்தவுடன் தங்குதன் இளை சூடாக அதைச்சுற்றியுள்ள மருந்து தீப்பற்றுகிறது. இதுவே மின்சார வெடிப்பியின் செயற்பாடு. இத்தீச்சுவாலையைத் தொடர்ந்து கெற்பு வெடிக்கிறது.

### இராணுவப் பயன்பாட்டுக் கெற்புகள்

இராணுவத் தேவைக்காகப் பயன்படுத்தப்படும் கெற்புகள் இராணுவப் பயன்பாட்டுக் கெற்புகள் எனப்படும்.

### வர்த்தகப் பயன்பாட்டுக் கெற்பு

வர்த்தகத் தேவைக்காகப் பயன்படுத்தப்படும் கெற்புகள் வர்த்தகப் பயன்பாட்டுக் கெற்புகள் எனப்படுகின்றன. கிணறு தோண்டுதல், பாறையுடைத்தல், சுரங்கம் தோண்டுதல், கட்டடங்களைத் தகர்த்தல் என வர்த்தகத் தேவைகளின்போது இக்கெற்புகள் பயன்படுத்தப்படுகின்றன. வர்த்தகத் தேவைகளில் பயன்படுத்தப்படும் வெடிமருந்துகள் ஒப்பீட்டளவில் உணர்திறன் குறைந்தவையாதலால், வர்த்தகப் பயன்பாட்டுக் கெற்புகள் கூடியளவு வெடிப்பதிர்வை வெளியிட வேண்டியுள்ளன. பொதுவாக வர்த்தகக் கெற்புகளில் உணர்திறனும் வெடிப்பதிர்வும் அதிகமாகக் கொண்ட PETN எனும் உயர்சக்தி வெடிமருந்து பயன்படுத்தப்படுகிறது.
**உபேந்தர் கவுர் அலுவாலியா** (*Upinder Kaur Ahluwalia*) என்பவர் இந்திய அரசியல்வாதி ஆவார். இவர் சண்டிகர் முந்நகரத்தின் ஓர் பகுதியான பஞ்ச்குலாவின் முதல் பெண் மாநகரத்தந்தை ஆவார்.

தொழில்
------

அரசியல்வாதியான அலுவாலியா, 2013இல் பஞ்ச்குலா மாநகரத் தேர்தலில் இந்தியத் தேசிய காங்கிரசு கட்சியின் வேட்பாளராகப் போட்டியிட்டு வெற்றி பெற்றார். இவர் 12 உறுப்பினர்களின் ஆதரவுடன் மாநகரத் தந்தையாகத் தேர்ந்தெடுக்கப்பட்டார். 2013ஆம் ஆண்டில் மாநில அரசும் காங்கிரசு கட்சியாக இருந்ததால், தனது ஆரம்ப காலப்பகுதியில் பஞ்சகுலாவில் முன்னேற்றத் திட்டங்களை எளிதாகச் செயல்படுத்தினார். ஆனால் 2014 தேர்தல்களில் எதிர்க்கட்சி பெரும்பான்மையைப் பெற்ற பின்னர், பாஜக தலைமையிலான அரசாங்கம் நிதிப் பற்றாக்குறை காரணமாக அனைத்து திட்டங்களையும் நிறுத்தியது.

நிதிப் பற்றாக்குறை காரணமாக அனைத்து பணிகளும் நிறுத்தப்பட்ட பின்னர், மாநகராட்சியைக் கலைப்பதற்கான மனுவை உயர் நீதிமன்றம் தள்ளுபடி செய்தது. சாலை புனரமைப்பு, உணவு மற்றும் நிர்வகிக்கப்படும் பிற பணிகளை எம்.சி.பி. மூலம் நிர்வகித்தது.

மேற்கோள்கள்
-----------

1. ↑  Saini, Manveer (5 July 2013). "Upinder Walia is 1st mayor of Panchkula MC". *The Times of India*. 13 October 2015 அன்று பார்க்கப்பட்டது.
2. ↑  "Ahluwalia is Panchkula's first woman Mayor". *Indian Express*. 13 October 2015 அன்று பார்க்கப்பட்டது.
3. 1 2  "Politicking beat out development in Panchkula Municipal Corporation - Times of India". *The Times of India*. 2019-03-28 அன்று பார்க்கப்பட்டது.
4. ↑  "Mayor asks CM to 'Punish MC officers for boycotting House' - Times of India". *The Times of India*. 2019-03-28 அன்று பார்க்கப்பட்டது.
5. ↑  "Haryana cabinet okays bifurcation of Panchkula MC; Kalka, Pinjore to have separate council". *Hindustan Times* (ஆங்கிலம்). 2020-07-06. 2021-01-08 அன்று பார்க்கப்பட்டது.
**ஆஸ்திரேலிய பழங்குடிகள்** (Indigenous Australians) எனப்படுவோர் ஆஸ்திரேலியக் கண்டத்தின் பழங்குடி இனமக்களாவர். இவர்கள் ஆஸ்திரேலியாவிலும் அதனைச் சுற்றியுள்ள சிறு தீவுகளிலும் உள்ள பூர்வீகக் குடிகள், மற்றும் டொரெஸ் நீரிணைத் தீவுகளைச் சேர்ந்த டொரெஸ் நீரிணைத் தீவார் (Torres Strait Islanders) ஆகியோர் ஆவர்.

வரலாறு
------

### பழங்குடிகளின் வருகை

ஆஸ்திரேலிய ஒரு சிறிய கண்டம் என்ற போதிலும் , இதுவரை மேற்கொண்ட ஆய்வுகள் நியூ சவுத் வேல்ஸ் மாநிலத்தில் லெக்முங்கோ (Laje Mungo) என்னுமிடத்தில் 40,000 ஆண்டுகளுக்கு முன் பழங்குடிகள் இருந்ததற்கான ஆதாரங்கள் உறுதி செய்யப்பட்டுள்ளன. கற்காலத்திற்கு முன்பிருந்து மனிதர்கள் குடியிருந்தாலும் அவர்கள் தென்கிழக்கு ஆசியத் தீவுகளிலிருந்து மிகப்பழங்காலத்தில் பிரிந்தவர்களாக நம்பப்படுகிறது. மரபணு, மொழி அடிப்படையில் இப்பழங்குடிகளின் உறவும் தொடர்பும் (பிற நாட்டினத்தவர்களுடன்) உறுதிப்படவில்லை.

### ஐரோப்பியரின் வருகை

1788 இல் முதன்முதலாக ஐரோப்பியர்கள் இங்கு குடியேறியபோது மூன்று இலட்சம் பழங்குடிகள் இக்கண்டத்தில் வசித்து வந்தனர். அப்போது 500 வகையான பழங்குடியினர் இக்கண்டத்தில் தங்கள் சொந்த மொழியுடன் வாழ்ந்து வந்தனர்.

இவற்றையும் பார்க்கவும்
----------------------

* ஈயோரா பழங்குடி

வெளி இணைப்புகள்
---------------

* DNA study sheds light on aboriginal Australians' heritage பரணிடப்பட்டது 2012-10-06 at the Library of Congress Web Archives, எல்லே டைம்சு, சனவரி 15, 2013
* Ancient migration: Genes link Australia with India, பிபிசி, சனவரி 14, 2013
* The 4,000-year-old Indian link, லைவ் மின்ற், சனவரி 15, 2013
* Genome-wide data substantiate Holocene gene flow from India to Australia, Proceedings of the National Academy of Sciencesof the United States of America
**எயர்லங்கா பறப்பு 512**  (*Air Lanka Flight 512*) இலண்டன் காத்விக் வானூர்தி நிலையத்திலிருந்து கிளம்பி சூரிக் , துபாய் வழியாக 1986 மே 3 அன்று கொழும்பு பண்டாரநாயக்க பன்னாட்டு வானூர்தி நிலையம் வந்தடைந்த ஓர் எயர் லங்கா லோக்ஹீடு L-1011 டிரைஸ்டார் இரக வானூர்தி இறுதிக் கட்டமாக இந்தியப் பெருங்கடலில் உள்ள மாலத்தீவுகளுக்குப் புறப்படும் முன்னர் குண்டு வெடிப்பால் இரண்டாகப் பிளந்த நிகழ்வாகும். இந்தப் பறப்பில் பெரும்பாலும் பிரெஞ்சு, மேற்கு செருமானிய, பிரித்தானிய, சப்பானியப் பயணிகள் பயணித்திருந்தனர். இந்நிகழ்வில் 13 வெளிநாட்டவர் உள்ளிட 21 பேர் உயிரிழந்தனர் மற்றும் 41 பேர் காயமடைந்தனர்  இறந்த வெளிநாட்டவர்களில் இருவர் பிரித்தானியர், 3 பிரெஞ்சு, 2 சப்பானியர், ஒரு மாலத்தீவு, மற்றும் ஒரு பாக்கித்தானியும் ஆவார்.

வெடித்த குண்டு மாலத்தீவுகளுக்கு கொண்டுசெல்லவிருந்த இறைச்சி மற்றும் காய்கறி சரக்குப் பெட்டிகளில் வைக்கப்பட்டிருந்திருக்கலாம் என விமான நிலைய அதிகாரிகள் தெரிவித்தனர். தமிழ்க் குழுவினருக்கும் இலங்கை அரசினருக்கும் இடையே நடைபெற்ற அமைதிப் பேச்சுக்களுக்கு தடங்கல் விளைவிக்க தமிழீழ விடுதலைப் புலிகள் அமைப்பு இந்தக் குண்டை வைத்திருக்கலாம் இலங்கை அரசு தெரிவித்தது.

மேலும் காண்க
------------

* ஈழப் போர்

மேற்கோள்கள்
-----------

1. ↑  Commercial Airliner Bombings
2. 1 2  
"1986: Bomb kills 21 in Sri Lanka". *பிபிசி*. 3 May 1986.. பார்த்த நாள்: 2008-04-30.
2012 ஆம் ஆண்டில் கண்டுபிடிக்கப்பட்ட **எடக்கல் தமிழ் பிராமிக் கல்வெட்டு** இந்தியாவின் கேரள மாநிலத்தில் உள்ள எடக்கல் குகையில் கண்டுபிடிக்கப்பட்ட ஐந்தாவது தமிழ் பிராமிக் கல்வெட்டு ஆகும். கோழிக்கோடு பல்கலைக்கழகத்தின் ஓய்வுபெற்ற கல்வெட்டியல் பேராசிரியர் எம். ஆர். இராகவ வாரியார் இக்கல்வெட்டைக் கண்டுபிடித்தார். தொல்லெழுத்தியல் அடிப்படையில், இக்கல்வெட்டின் காலம் கி.பி நான்காம் நூற்றாண்டு என மதிப்பிடப்பட்டுள்ளது.

கல்வெட்டின் வாசிப்பு
--------------------

இங்குள்ள மற்றக் கல்வெட்டுகளைப் போலன்றி, இந்த நான்கெழுத்துப் பொறிப்பு குகைச் சுவரில் காணப்படும் மனித உருவொன்றுக்கான ஒரு குறிப்புப்போல இணைக்கப்பட்டுள்ளது. இந்த உருவம் பெரிய ஆண்குறியுடன் வரையப்பட்டுள்ளது. இது வளமையைக் குறிப்பதாகவும், அதனால் உருவம் பிரம்மாவைக் குறிப்பதாக இருக்கலாம் என்பதும் வாரியாரின் விளக்கம். அவர் இக்கல்வெட்டை "ஸ்ரீ வழுமி" என்று வாசித்து, அது பிரம்மாவைக் குறிக்கும் சமசுக்கிருதச் சொல்லின் தமிழ்ப்படுத்தலாக இருக்கக்கூடும் எனக் கருதுகிறார்.

தொடக்கத்தில் இதை ஆய்வு செய்த ஐராவதம் மகாதேவன், முதல் எழுத்துத் தெளிவாக இல்லாததால் அதை விடுத்துப் பிற்பகுதியை "பழம" (பழமை) என்று வாசித்தார். பின்னர், கணினி மூலம் தெளிவாக்கம் செய்து, "இது பழமை" எனப் பொருள்படும் "இ பழம" என்னும் மலையாளச் சொல்லே இது என்றும் அறிவித்தார்.

தொல்லியலாளர், நடன காசிநாதன், இதை "ஓ பழமி" என்று தமிழாக வாசித்து, இது மிகப் பழங்காலத்து மனிதனையோ அல்லது இறைவனையோ "ஓ" என் அ விழித்து வேண்டுவதாக இருக்கலாம் என்கிறார். அத்துடன் இது, கி.பி 5-6 ஆம் நூற்றைச் சேர்ந்ததாக இருக்கலாம் என்றும் கருதுகிறார்.

அரசியல்
-------

கேரள அரசும், மலையாளத்தை செம்மொழியாக ஏற்றுக்கொள்ளச் செய்வதற்காக அரசால் நியமிக்கப்பட்ட வல்லுனர் குழுவின் இணைப்பாளர் முனைவர் நடுவட்டம் கோபாலகிருஷ்ணனும், ஐராவதம் மகாதேவனின் வாசிப்புக்கு முக்கியத்துவம் கொடுத்தனர். ஆனாலும், இது குறித்துப் பல கேரள மொழியியலாளர்கள் திருப்தி கொள்ளவில்லை. இது பற்றிக் கருத்துத் தெரிவித்த வாரியார், இது மிகவும் ஆபத்தான போக்கு என்றும், அந்த இரண்டு சொற்களுக்குள் அளவுக்கு அதிகமாக வாசிக்க முயல்கிறார்கள் என்றும் குறைப்பட்ட அவர், அரசாங்கம் தான் அமைத்த குழுவுக்கு வெளியே கலந்துரையாடலைத் தவிர்க்கிறது என்றும், பொறுமை இல்லாமல், அறிவியலுக்கு ஒவ்வாத அணுகுமுறைகளைக் கடைப்பிடிக்கிறது என்றும் குற்றஞ்சாட்டினார்.

மேற்கோள்கள்
-----------

1. ↑  T. S. Subramanian, Edakal cave yields one more Tamil-Brahmi inscription, The Hindu, February 9, 2012
2. ↑  நடன காசிநாதன், தொன்மைத் தமிழ்க் கல்வெட்டுக்கள் - ஒரு புலனாய்வு, மெய்யப்பன் பதிப்பகம், சிதம்பரம், 2014, பக். 163.
3. ↑  நடன காசிநாதன், 2014, பக். 163.
4. ↑  Historians contest antiquity of Edakkal inscriptions, The Times of India, Jul 10, 2012.

இவற்றையும் பார்க்கவும்
----------------------

* எடக்கல் தமிழ் பிராமிக் கல்வெட்டுகள்
* மாங்குளம் கல்வெட்டு
* புகழூர்க் கல்வெட்டு
* ஜம்பைக் கல்வெட்டு
**குமரி சங்கமம் 2011** கன்னியாகுமரி மாவட்ட நாட்டுப்புற இசை, கலை, ஆட்டம், பண்பாடு மற்றும் உணவு பழக்கவழக்கங்களை பாதுகாத்து வளர்க்கவும், சாதி மதத் ஏற்றத் தாழ்வுகளை அகற்றவும், மனித ஆற்றலைக் ஆக்கப்பூர்வமாக பயன்படுத்தவும் தமிழக அரசால் கொண்டாடப்பட்ட கலாச்சாரத் திருவிழா ஆகும். இந்த கலைவிழா 2011-ஆம் ஆண்டு, சனவரி 5 முதல் 30 வரை கன்னியாகுமரி மாவட்டத்தின் பல இடங்களிலும் கொண்டாடப்பட்டது, சுமார் 900 -க்கும் மேற்பட்ட கலைஞர்கள் கலை நிகழ்ச்சிகளை தொகுத்து வழங்கினர். இதனை தமிழ் மையம் என்ற வணிக நோக்கற்ற தமிழ் ஆர்வல நிறுவனத்தால் நடத்தப்பட்டது.

உணவுத் திருவிழா
---------------

சனவரி 28, 29, 30 ஆகிய நாட்களில் எஸ். எல். பி பள்ளி மைதானத்தில் நடைபெற்றது. பனங்கிழங்கு, கூவக் கிழங்கு, காய்ச்சி கிழங்கு, அச்சு முறுக்கு, முந்திரிக்கொத்து, பணியாரம், பழ ரோஸ்ட், கறுப்பு அல்வா, விரலி இலை – பனை ஓலைக் கொழுக்கட்டைகள், குழல் அப்பம், மோதகம், மரச்சீனிக் கிழங்கு, வஞ்சிரம், நெத்திலி, சாலை வறுத்த கறி, இறால் மசாலா, சுறா புட்டு, சூரை, தோடு, வெள மீன் கறி, நண்டு மசாலா, மாங்காய், நார்த்தங்காய் ஊறுகாய், இஞ்சித்தீயல், இஞ்சிப் பச்சடி, உருளை போரியல், புட்டு-பயிறு-பப்படம், சம்பா அரிசிச் சோறு, சாம்பார், பருப்பு, புளிசேரி, அடை பாயாசம், பால் பாயாசம், பருப்பு பாயாசம் இவற்றோடு பல உணவு வகைகள் கடைகளில் விற்பனைக்கு வைக்கப்பட்டிருந்தன.

கிராமிய விளையாட்டுக்கள்
-----------------------

மறந்து வரும் கிராமப்புற விளையாட்டுகளை நினைவு படுத்தும் வகையில் ஓணப்பந்து, தள்ளும் புள்ளும், ஒற்றை பந்து, சிலம்பாட்டம் போன்ற பல்வேறு நிகழ்வுகள் மாவட்டத்தின் பல பகுதிகளில் நடத்தப்பட்டது

கட்டுமரப் போட்டி
----------------

கன்னியாகுமரி கடலில் கட்டுமர போட்டி நடைபெற்றது. 40 கட்டுமரங்கள் பங்கேற்ற இந்த போட்டியில் நிரோடியை சார்ந்த நிக்கோலஸ் குழுவினர் முதல் பரிசை பெற்றனர். குறும்பனை இரண்டாம் இடத்தையும், மேல மணக்குடி மூன்றாம் இடத்தையும் பெற்றது. இவர்களுக்கு முறையே 25, 20, 15 ஆயிரம் ரூபாய் பரிசுகளை நாடாளுமன்ற உறுப்பினர் கனிமொழி வழங்கினார்.

குமரி சங்கமம் இசைத்தட்டு
------------------------

குமரி சங்கம விழாவினை முன்னிட்டு வெளியிடப்பட்ட இசைத் தட்டில் குமரி சங்கமத்தின் மையநோக்குப் பாடல் உள்ளிட்ட ஒன்பது பாடல்களும் மையநோக்குப்பாடல் அறிமுகஉரையும் இடம்பெற்றுள்ளன.

குமரி சங்கமம் இசைத்தட்டு| பாடல்கள் | மெட்டமைத்தவர் | பாடியவர் |
| --- | --- | --- |
| மூன்று கடல் | ஜெகத்கஸ்பார் | கார்த்திக், சத்யன், சின்மயி |
|
| மையநோக்குப்பாடல் அறிமுகம் |  | ஜெகத்கஸ்பார் |
|
| மூன்று கடல் | ஜெகத்கஸ்பார் | கார்த்திக், சத்யன், சின்மயி |
|
| அகர முதல | நெல்லை ஜேசுராஜ் | கார்த்திக், கல்பனா |
|
| கார் நடக்கும் | திசை ஜெரி | திப்பு |
|
| சிறுதீபங்கள் | Adaptation | பாம்பே ஜெயஸ்ரீ |
|
| நிறை நீர | ஜெகத்கஸ்பார் | கார்த்திக் |
|
| தூங்காமை கல்வி | எம்பார் கண்ணன் | சின்மயி |
|
| மற மானம் | ஜெகத்கஸ்பார் | திப்பு, சுல்தானா |
|
| என்றுமொருவுதல் வேண்டும் | ஜெகத்கஸ்பார் | ஜெகத்கஸ்பார் |
|

வெளியிணைப்புகள்
---------------

குமரி சங்கமம் - அதிகாரப்பூர்வ இணையத்தளம் பரணிடப்பட்டது 2017-09-29 at the வந்தவழி இயந்திரம்
**ஆத்திரேலியப் பசுமைக் கட்சி** (*Australian Greens*) எனப்படுவது ஆத்திரேலியாவின் ஓர் அரசியல் கட்சியாகும். இக்கட்சி 1992 ஆம் ஆண்டில் உருவாக்கப்பட்டது. சூழலியத்துடன் இக்கட்சி பின்வரும் நான்கு அடிப்படைக் கொள்கைகளைக் கொண்டுள்ளது: பேண்தகுநிலை, சமூகநீதி, அடிமட்ட சனநாயகம், அமைதியும் வன்முறையின்மையும்

ஆத்திரேலிய சுற்றுச்சூழல் இயக்கம், ஐக்கிய தாசுமேனியக் குழு போன்ற இயக்கங்கள் இக்கட்சியின் முன்னோடிகள் எனக் கருதப்படுகிறது. ஐக்கிய தாசுமேனியக் குழு உலகின் முதல் பசுமைக் கட்சிகளில் ஒன்றாகும், அத்துடன் மேற்கு ஆத்திரேலியாவின் அணுவாயுதக் குறைப்பு இயக்கம், நியூ சவுத் வேல்சின் தொழிலாளர் இடதுசாரிகள் போன்றவையின் பசுமைக் கட்சியின் முன்னோடிகள் ஆகும். ஐக்கிய தாசுமேனியக் குழு 1972 இல் தாசுமேனிய மாநிலத் தேர்தல்களில் பங்குபற்றியது.

மேற்கு ஆத்திரேலியாவின் பசுமைக் கட்சியின் ஜோ வலண்டைன் என்பவர் 1990 ஆம் ஆண்டில் முதலாவது செனட் இருக்கையைப் பெற்றுக் கொண்டது. பசுமைக் கட்சியின் முன்னாள் தலைவர் பாப் பிரவுண் 1996 ஆம் ஆண்டில் செனட் உறுப்பினராகத் தேர்ந்தெடுக்கப்பட்டார். அன்று முதல் பசுமைக் கட்சியினர் செனட் அவையில் உறுப்பினர்களாகத் தேர்ந்தெடுக்கப்பட்டு வருகின்றனர். ஆத்திரேலிய நாடாளுமன்றத்தில் தற்போது ஒன்பது மேலவை உறுப்பினர்களும், கீழவையில் ஒரு உறுப்பினரும் உள்ளனர். மாநில நாடாளுமன்றங்களில் 24 உறுப்பினர்களும், உள்ளூராட்சிகளில் நூற்றுக்கும் அதிகமானோர் உள்ளனர். 10,000 இற்கும் அதிகமானோர் கட்சியில் உறுப்பினர்களாக உள்ளனர்.

மேற்கோள்கள்
-----------

1. ↑
2. ↑  "About Us". Global Greens. 19 December 2011 அன்று பார்க்கப்பட்டது.
3. ↑  "Greens celebrate 40 years of movement". *ஏபிசி* (Australian Broadcasting Corporation). 24 மார்ச்சு 2012.. பார்த்த நாள்: 6 சூலை 2012.
4. ↑  Ashley Hall (29 June 2011). "Bob Brown outlines Greens plans for Senate power". *PM* (Australian Broadcasting Corporation).. பார்த்த நாள்: 6 July 2012.

வெளி இணைப்புகள்
---------------

விக்கிமீடியா பொதுவகத்தில்,  
 ***ஆத்திரேலியப் பசுமைக் கட்சி***   
என்பதின் ஊடகங்கள் உள்ளன. 

* Australian Greens official website
* Australian Greens' YouTube Channel
மாயாவி (எ) "கிட்" வாக்கர்
**மாயாவி** 1939 ஆம் ஆண்டு லீ பாக் என்பவரால் உருவாக்கப்பட்ட ஒரு கற்பனைச் சித்திரக்கதையாகும். இது பெப்ரவரி 17, 1936 முதல் நாளாந்த செய்தித்தாளில் கருப்பு வெள்ளை சித்திரக் கீற்றாக வெளியாகி மே 1936 தொடக்கம் ஞாயிறு வண்ணக் கீற்றாகவும் வெளியாகிறது. மாயாவி சித்திரக் கதைகளையும் தாண்டி தொலைக்காட்சி திரைப்படங்கள் என்பவற்றிலும் பயன்படுத்தப்பட்டுள்ளது.

மாயாவியின் வரலாறு
-----------------

மாயாவி "பெங்காலியா" எனும் அடர்ந்த வனப்பகுதியில் வசிப்பவர் ஆவார். அவ்வனத்தின் இயற்கை வளங்களையும், அங்கு வாழும் பழங்குடிகளையும் பல தலைமுறைகளாகக் காத்து வரும் காவலர் அவர். இவர் எப்பொழுதும் ஊதா நிற முகமூடி அணிந்திருப்பதால் இவரை முகமூடி வீரர் என்றும் அழைப்பர். இவரது மனைவியின் பெயர் டயானா பால்மர் என்பதாகும்.

தமிழில் மாயாவி
--------------

தமிழில் இந்திரஜால் முத்து காமிக்ஸ் போன்ற காமிக்ஸ் இதழ்களில் வேதாளர், வேதாள மாயத்மா என்றும் ராணி காமிக்ஸ் இதழில் மாயாவி எனும் கதை பாத்திரம் தமிழ் வாசகர்கள் மத்தியில் பெரும் பிரபல்யம் அடைந்தது. 

விக்கிமீடியா பொதுவகத்தில்,  
 ***The Phantom***   
என்பதின் ஊடகங்கள் உள்ளன.
**எப்சைலன்** (*Epsilon*, கிரேக்கம்: *έψιλον*) என்பது கிரேக்க நெடுங்கணக்கின் ஐந்தாவது எழுத்து ஆகும். கிரேக்க எண்களில் இவ்வெழுத்தானது ஐந்து என்ற பெறுமானத்தை உடையது. பினீசிய எழுத்தான ஈயிலிருந்தே (He) எச்சைலன் பெறப்பட்டது. எச்சைலனிலிருந்து தோன்றிய எழுத்துகள் உரோம எழுத்து *E*, சிரில்லிய எழுத்து *E* என்பனவாகும். பேரெழுத்து எச்சைலன் இலத்தீன் *E*ஐ ஒத்ததாகக் காணப்படுகின்றது.

வரலாறு
------

பினீசிய எழுத்தான ஈயிலிருந்தே எச்சைலன் பெறப்பட்டது. பண்டைய கிரேக்க எழுத்து முறையில் எச்சைலனும் ஈயும் ஒரே மாதிரியாகவே காணப்பட்டன. ஆனால், தற்போது ஈயின் கண்ணாடி விம்பத்தை ஒத்ததாகவே எச்சைலன் எழுதப்படுகின்றது.

பயன்பாடுகள்
-----------

பேரெழுத்து எச்சைலன் இலத்தீன் *E*ஐ ஒத்திருப்பதால் கிரேக்க மொழியைத் தவிர ஏனைய இடங்களில் பெரிதாகப் பயன்படுத்தப்படுவதில்லை.

### கணிதம்

கணிதத்தில் உலகத்தொடையைக் குறிப்பதற்குச் சிற்றெழுத்து எச்சைலன் பயன்படுத்தப்படுகின்றது. தொடையில் மூலகம், மூலகமன்று என்பனவற்றைக் காட்டுவதிலும் எச்சைலனின் மாறுபட்ட வடிவங்கள் பயன்படுத்தப்படுகின்றன.

### வானியல்

உடுக்கூட்டமொன்றில் ஐந்தாவது துலக்கமான உடுவைக் குறிப்பதற்கு எச்சைலன் பயன்படுத்தப்படுகின்றது.

ஒருங்குறி
---------

| ஒருங்குறி | மாதிரி | விளக்கம் |
| --- | --- | --- |
| *U+0395* | *Ε* | கிரேக்கப் பேரெழுத்து எச்சைலன் |
| *U+03B5* | *ε* | கிரேக்கச் சிற்றெழுத்து எச்சைலன் |
| *U+0045* | *E* | இலத்தீன் பேரெழுத்து ஈ |
| *U+0065* | *e* | இலத்தீன் சிற்றெழுத்து ஈ |
| *U+2208* | *∈* | மூலகம் |
| *U+2209* | *∉* | மூலகமன்று |
|

மேற்கோள்கள்
-----------

1. ↑  கிரேக்க நெடுங்கணக்கு (ஆங்கில மொழியில்)
2. ↑  கிரேக்க எண்கள் (ஆங்கில மொழியில்)
3. ↑  தொடைகள்
[*தொடர்பிழந்த இணைப்பு*]
4. ↑  ["தொடைகள் (ஆங்கில மொழியில்)" (PDF). 2012-06-17 அன்று மூலம் (PDF) பரணிடப்பட்டது. 2012-04-25 அன்று பார்க்கப்பட்டது. தொடைகள் (ஆங்கில மொழியில்)]